open-index/open-wikipedia-markdown huggingface dataset:
Tâi-oân Bîn-chú Tóng

**Tâi-oân Bîn-chú Tóng** (台灣民主黨) sī Tâi-oân Ji̍t-pún sî-tāi ê chi̍t ê kéng-gōa chèng-tóng, 1932 nî iû Lîm Hûn-liân, Lâu Pang-hàn, Tēⁿ Kàm-chiu téng lâng tī Tiong-hôa Bîn-kok Kńg-tang-séng Kńg-chiu-chhī sêng-li̍p. Chú-tiuⁿ bîn-cho̍k chū-koat kap Tâi-oân to̍k-li̍p, koh kiông-tiāu Tâi-oân ū chiâⁿ-chò to̍k-li̍p kok-ka ê chin hó ê tiâu-kiāⁿ, m̄-koh phō-chhî tio̍h kiông-lia̍t ê tōa Hàn-cho̍k su-sióng.

Tâi-oân Bîn-chú Tóng ê cho͘-chit tāi-kong khai-chong bêng-gī chú-tiuⁿ "kin-kì bîn-cho̍k chū-chú cheng-sîn, thui-hoan ī-bîn-cho̍k Ji̍t-pún tè-kok-chú-gī-chiá thóng-tī, í kiàn-siat Tâi-oân Bîn-cho̍k ê bîn-chú-kok ûi bo̍k-tek." Tâi-oân Bîn-chú Tóng keng-iû tóng-oân tāi-hōe thui-kí 15 ūi chip-hêng úi-oân, cho͘-chit chip-hêng úi-oân-hōe, chò-ûi chèng-tóng ê chòe-ko chí-hui ki-koan. Chip-hêng úi-oân-hōe hā-hat 5 ê chhù, pau-hâm chóng-bū-chhù, soan-thoân-chhù, châi-chèng-chhù, kun-sū-chhù kap kiù-chhat-chhù téng, pān-lí kok chhù sū-bū. Lēng-gōa, siat ū kàm-chhat úi-oân-hōe chò-ûi chèng-tóng ê chòe-ko kàm-chhat ki-koan, iû 7 ūi kàm-chhat úi-oân cho͘-sêng.

M̄-koh, Tâi-oân Bîn-chú Tóng sio̍k-î Ji̍t-pún sî-tāi ê Tâi-to̍k su-sióng, chham kin-á-ji̍t ê Tâi-to̍k su-sióng siāng tōa ê bô-kāng sī: hit-ê sî-kî ê Tâi-to̍k ūn-tōng ū kiông-lia̍t ê Hàn-cho̍k jīn-tông kap Tiong-kok su-sióng; tī chèng-tī siōng hi-bāng thàu-kòe Tâi-to̍k ê kòe-tō͘ kai-tōaⁿ lâi ta̍t-sêng hôe-kui Tiong-kok chèng-koân koán-hat ê chòe-chiong bo̍k-tek.

Lūi-pia̍t:Tâi-oân to̍k-li̍p ūn-tōng
Se-chōng Tē-hng

**Se-chōng Tē-hng** (西藏地方) sī khah-chá Tiong-hôa Bîn-kok kap Tiong-hôa Jîn-bîn Kiōng-hô-kok ê chi̍t ê "tē-hng" hêng-chèng-khu.
Ti̍t-hat-chhī (Tiong-hôa Bîn-kok)

**Ti̍t-hat-chhī** (直轄市), mā hō-chò **iān-hat-chhī** (院轄市), sī Tiong-hôa Bîn-kok Chèng-hú ti̍t-chiap koán-hat ê it-kip hêng-chèng-khu. Bîn-kok chèng-hú tāi-lio̍k sî-kî ū 12 ê iān-hat-chhī: Lâm-kiaⁿ, Siōng-hái, Pak-pêng, Chheng-tó, Thian-tin, Tiông-khèng, Tāi-liân, Hap-ní-pin, Hàn-kháu, Kńg-chiu, Se-an kap Sím-iông. Bo̍k-chiân, tī Tâi-oân ê Bîn-kok chèng-hú siat ū 6 ê ti̍t-hat-chhī: Tâi-pak, Ko-hiông, Sin-pak, Tâi-tiong, Tâi-lâm kap Thô-hn̂g.

## Tiong-hôa Bîn-kok Tâi-oân ê ti̍t-hat-chhī
Tiong-hoâ Bîn-kok Tâi-oân hiān-sî ū 6 ê ti̍t-hat-chhī:

*2010 nî Tâi-oân hêng-chèng-khu tiâu-chéng

## Chham-khó hāng-bo̍k
*Ti̍t-hat-chhī

## Siang-koan ê bûn-chiuⁿ
*Tâi-oân ê koān
*Séng-hat-chhī
*Koān-hat-chhī

Lūi-pia̍t:Kū Tiong-hôa Bîn-kok ê iān-hat-chhī
Carl Robert Jakobson

**Carl Robert Jakobson** (1841 nî 7 goe̍h 26 ji̍t – 1882 nî 3 goe̍h 19 ji̍t) sī Estonia ê chok-ka, chèng-tī-ka kiam kàu-oân, seng-oa̍h tī Lō͘-se-a Tè-kok ê Livonia Séng. I sī Estonia bîn-cho̍k kak-chhéⁿ ūn-tōng ê tiōng-iàu jîn-bu̍t.
Luxor Las Vegas

**Luxor Las Vegas** sī Bí-kok ê chi̍t keng ho͘-té-luh kiam kiáu-tiûⁿ, só͘-chāi tī Nevada ê Paradise tē-hng (óa tī Las Vegas piⁿ-a), tī Las Vegas Strip lō͘ ê lâm-pêng bóe. Lú-koán sī MGM Resorts International kong-si só͘-iú kiam ūn-choán, ū 30 chàn koân, lāi-bîn ū 11,000 pêng-hong-bí ê kiáu-tiûⁿ.

I-ê chú kiàn-tio̍k-bu̍t sī kim-jī-thah ê hêng-thé.

Lūi-pia̍t:Lí-siā
Lūi-pia̍t:Kiáu-tiûⁿ
2018 nî Tâi-oân koān-chhī-tiúⁿ soán-kí

**2018 nî Tiong-hôa Bîn-kok ti̍t-hat chhī-tiúⁿ soán-kí kap 2018 nî Tiong-hôa Bîn-kok koān-chhī-tiúⁿ soán-kí** sī 2018 nî ê Tâi-oân tē-hng kong-chit jîn-oân soán-kí ê chi̍t pō͘-hūn, tī 2018 nî 11 goe̍h 24 hō kí-hêng, pau-hâm Ti̍t-hat-chhī Chū-tī-hoat si-hêng í-lâi ê tē-7 kài ti̍t-hat chhī-tiúⁿ soán-kí, kap tē-hng chū-tī si̍t-si í-lâi ê tē-18 kài koān-chhī-tiúⁿ soán-kí. Tòng-soán-jîn tī kāng-nî 12 goe̍h 25 hō chiū-jīm.
Hô-pak-séng (Tiong-hoâ Bîn-kok)

**Hô-pak-séng** (河北省; 1928 nî ~ 1949 nî), kán-siá **Kì** (冀), sī Tiong-hoâ Bîn-kok ê chi̍t ê séng.
Kang-so͘-séng (Tiong-hoâ Bîn-kok)

**Kang-so͘-séng** (江蘇省), kán-siá **So͘** (蘇), sī Tiong-kok Bîn-kok sî-tāi ê chi̍t ê séng.
Chiat-kang-séng (Tiong-hoâ Bîn-kok)

**Chiat-kang-séng** (浙江省; 1912 nî ~ 1955 nî), kán-siá **Chiat** (浙), sī Tiong-hoâ Bîn-kok ê chi̍t ê séng.
InSight

**InSight** () sī chi̍t chiah robot-sek chiūⁿ-lio̍k-ki (*lander*), siat-kè beh gián-kiù Hóe-chheⁿ chhim-ò ê lāi-té-bīn. Jīm-bū tī 2018 nî 5 goe̍h 5 ji̍t 11:00 UTC chhut-hoat; 2018 nî 11 goe̍h 26 19:52:59 UTC chó-iū, tī Hóe-chheⁿ ê Elysium Planitia tē-hng chiūⁿ-lio̍k.

Jīm-bū sī NASA ê Phùn-siā Thui-chìn Si̍t-giām-só͘ (*Jet Propulsion Laboratory*) lâi ūn-choán. Chiūⁿ-lio̍k-ki sī Lockheed Martin Space Systems chè-chō--ê. "InSight" chit-ê miâ sī tùi "lī-eng Tē-tāng-ha̍k Tiâu-cha, Chhek-tē-ha̍k, kap Jia̍t Thoân-sàng ê Lōe-pō͘ Thàm-châ" (*Interior Exploration using Seismic Investigations, Geodesy and Heat Transport*) ê Eng-gí thâu-jī-lio̍k hō--lâi.

## Tsù-kái

## Guā-pōo liân-kiat

* ''InSight'' NASA – InSight Mission
* ''InSight'' NASA&nbsp;– InSight Raw Images
* ''InSight'' NASA – (video/03:31; 18 November 2018; Details)
* ''InSight'' NASA – (video/01:38; 26 November 2018; Landing)
* ''InSight'' NASA – (video/01:39; 1 December 2018; Wind Sounds)
* ''InSight'' NASA – (video/02:48; 19 July 2019; MarsQuakes)
* Mars Weather: ''InSight''
Séng (Tiong-hôa Bîn-kok)

**Séng** (省) sī Tiong-hôa Bîn-kok ê tē-it kip hêng-chèng-khu, iû Hêng-chèng-īⁿ tit-hat, ē-kha thóng-hat koān kap chhī. Bîn-kok kiàn-kok ê sî, siat 22 ê séng, lo̍h-bóe cheng-ka kàu 35 ê séng. 1949 nî, Tiong-hôa Bîn-kok Chèng-hú sit-khì Tāi-lio̍k ê léng-thó͘, sóa lâi Tâi-oân, kan-na chhun Tâi-oân-séng kap Hok-kiàn-séng.

## Piàn-kek
### Pak-iûⁿ Chèng-hú

### Kok-bîn Chèng-hú

## Chham-khó hāng-bo̍k
*Séng
Tē-hng (Bîn-kok)

**Tē-hng** (地方) sī khah-chá Tiong-hôa Bîn-kok ê chi̍t chióng it-kip hêng-chèng-khu.

## Lia̍t-toaⁿ

Lūi-pia̍t:Tiong-hoâ Bîn-kok ê hêng-chèng-khu (1912–1949 nî)
2018 nî Bí-kok–Tiong-kok bō͘-e̍k chiàn-cheng

**2018 nî Bí-kok–Tiong-kok bō͘-e̍k chiàn-cheng** sī Bí-kok Chóng-thóng Donald Trump chiūⁿ-jīm liáu-āu khai-sí tùi Tiong-kok hoat-tōng ê bō͘-e̍k chiàn-cheng.
Nurmemet Yasin

**Nurmemet Yasin** (iok. 1977 nî – ū pò-tō 2011 nî kòe-sin) sī chi̍t ūi Uyghur chok-ka, seng-oa̍h tī Tiong-kok. I tī hoat-piáu si-chok "Lâm-sek ê Hún-chiáu" (eng. *The Blue Pigeon*) liáu-āu hō͘ chèng-hú koaiⁿ-kaⁿ. 2013 nî ê sî ū pò-tō kóng i 2011 nî toh kòe-sin ah.
Tāi Sî-tāi

****** (hàn-jī:) sī Tâi-oân Bîn-kan Choân-bîn Tâi-sī Kong-si tī Tâi-oân Piau-chún-sî Lé-pài-it kah Lé-pài-gō͘ àm-sî 20:00 pò͘-chhut ê Hiong‑thó-kio̍k.

* Bîn-sī Koaⁿ‑hong-bāng‑chām.
Thài-khong-chûn

**Thài-khong-chûn** (Eng-gí: *spacecraft*) sī siat-kè beh poe tiām gōa thài-khong ê ūn-su-khì ia̍h ki-hâi-mi̍h.

*
Stephen Hillenburg

**Stephen McDannell Hillenburg** (1961 nî 8 goe̍h 21 ji̍t – 2018 nî 11 goe̍h 26 ji̍t) sī Bí-kok ê tōng-ōe-ka. I sī tōng-ōe chok-phín *[[SpongeBob SquarePants]]* ê chhòng-chō-chiá.
Hân Kok-jû

**Hân Kok-jû** (韓國瑜, ), sī Tiong-kok Kok-bîn Tóng che̍k ê chèng-tī jîn-bu̍t. Bat chò-kòe tē 12 kài Tâi-pak-koān gī-goân, li̍p-hoat úi-oân, Tâi-pak Lông-sán Ūn-siau Kong-si (臺北農產運銷公司) ê chóng-keng-lí.

2018 nî Hân Kok-jû tòng-soán Ko-hiông-chhī chhī-tiúⁿ. I pat tāi-piáu Kok-bîn-tóng chham-soán 2020-nî chóng-thóng soán-kí, m̄-koh su siūⁿ-beh liân-jīm ê Bîn-chú Chìn-pō͘-tóng hāu-soán-jîn Chhòa Eng-bûn.

2020 nî 6 goe̍h 6 ji̍t, keng-koè tâu-phiò, Hân Kok-jû ê Ko-hiông chhī-tiúⁿ chit-ūi hō͘ lâng pā-bián, chiâⁿ-chò Tiong-hôa Bîn-kok thâu-chi̍t-ê hőng pā-bián ê ti̍t-hat-chhī chhī-tiúⁿ. I tī 6 goe̍h 12 ji̍t chèng-sek sià-jīm. 

Tī 2024 nî ê li̍p-hoat úi-oân soán-kí, Hân Kok-jû chiâⁿ-chò Kok-bîn-tóng put-hun-khu li̍p-hoat úi-oân hāu-soán-jîn ê pâi-miâ tē-1 miâ. 2024 nî 2-goe̍h, i hőng soán-chò Li̍p-hoat-īⁿ īⁿ-tiúⁿ.
Thian-thé

**Thian-thé** sī chū-jiân hoat-seng ê bu̍t-lí si̍t-thé, cho͘-ha̍p, ia̍h kò͘-chō, in chhut-hiān tī ē-hêng koan-chhat ê úi-tiū tang-tiong. Khah giâm-keh lâi hun, thian-thé tang-tiong ū chi̍t khoán Eng-gí ēng *body* ("sin-thé") lâi hō, sī tan-to̍k--ê, bā-bā--ê, liân-sòa--ê si̍t-thé; koh chi̍t khoán sī *object* ("mi̍h-kiāⁿ"), sī ho̍k-ha̍p--ê, khah bô sio-chiap--ê kò͘-chō, ū khó-lêng hâm chē-ê *body*, ia̍h sīm-chì sī lēng-gōa ê *object* chò chhù-kò͘-chō.
O͘-bá-sáng

**O͘-bá-sáng** sī Tâi-gí lâi-bīn chi̍t-ê tùi Ji̍t-gí chioh--lâi ê gōa-lâi-gí, phó͘-thong sī kóng-ōe ê lâng ēng beh chheng-ho͘ pí ka-tī khah chē-hòe ê tiong-liân í-siōng cha-bó͘-lâng. Sui-bóng ì-sù kap goân Ji̍t-gí beh-kâng, sú-iōng ê lí-lō͘ í-keng ke-kiám ū cheng-chha.

## Koan-liân
* A-sáng
* O͘-jí-sáng
Su-ji̍p-hoat

**Su-ji̍p-hoat** (Eng-gí: *input method*) sī chi̍t khoân thêng-sek ia̍h chok-gia̍p hē-thóng pō͘-kiāⁿ, ē-hêng leh hō͘ koh khoán chu-liāu, pí-lūn khí-bó͘ phah-jī ia̍h màu-suh sóa-tāng thang chia̍p-siu chò su-ji̍p.
Chiūⁿ-lio̍k-ki

**Chiūⁿ-lio̍k-ki** (Eng-gí: *lander*) sī chi̍t khoán thài-khong-ki (*spacecraft*), choan-bûn siat-kè beh chhāi tī thian-thé ê piáu-bīn. Chiàu lí-sióng chiūⁿ-lio̍k-ki sī ài kiâⁿ nńg chiūⁿ-lio̍k (*soft landing*) ê hong-sek, kàu-ūi liáu-āu koh ē-tàng pó-chhî ūn-choán.
Karelia

**Karelia** (Karelia-gí, Hun-lân-gí, kap Estonia-gí: *Karjala*) sī Karelia lâng ê thó͘-tē, só͘-chāi tī Pak Au-chiu, tùi Hun-lân, Lō͘-se-a, kap Sūi-tián lóng ū le̍k-sú ê oa̍h-hiáⁿ-sèng. Hiān-chú-sî chit ūi chi̍t hūn tī Lō͘-se-a Liân-pang sai-pak-pêng, pun chò Karelia Kiōng-hô-kok kap Leningrad Chiu; koh chi̍t hūn sī Hun-lân ê Lâm Karelia kap Pak Karelia.
Artur Lemba

**Artur Lemba** (1885 nî 9 goe̍h 24 – 1963 nî 11 goe̍h 21) sī Estonia ê chok-khek-ka kiam pi-á-noh kàu-su. I sī Estonia kó͘-tián im-ga̍k siāng tiōng-iàu ê jîn-bu̍t chi it.
Estonia Tha̍k-chheh-lâng Hia̍p-hōe

**Estonia Tha̍k-chheh-lâng Hia̍p-hōe** (Estonia-gí: *Eesti Kirjameeste Selts*) sī 1871 nî chì 1893 nî kan khiā tī Tartu ê chi̍t-ê tì-sek-lâng cho͘-ha̍p. 

Hia̍p-hōe ê bo̍k-te̍k sī beh kā Estonia-gí kap bûn-ha̍k pò-iông tī Estonia ê siā-hōe seng-oa̍h tang-tiong, koh kiam beh hō͘ Estonia-lâng koh khah liáu-kái ka-tī ê le̍k-sú kap bûn-hòa.

Chham-ka hia̍p-hōe ê jîn-bu̍t ū Friedrich Reinhold Kreutzwald, Hans Wühner, Jakob Hurt, Carl Robert Jakobson, Hugo Treffner kap Johann Köler téng-téng.

Lūi-pia̍t:Estonia ê le̍k-sú
Tartu

**Tartu** (, Lâm Estonia-gí: *Tarto*) sī Estonia tē-jī tōa ê siâⁿ-chhī. Tartu ē-tàng kóng sī Estonia tì-sek-kài ê tiong-sim, chit ūi ū Tartu Tāi-ha̍k, sī in kok-ka siāng lāu ê tāi-ha̍k.
Ha̍k-būn-kài Estonia-lâng Hia̍p-hōe

**Ha̍k-būn-kài Estonia-lâng Hia̍p-hōe** (Estonia-gí: *Õpetatud Eesti Selts*, Tek-gí: *Gelehrte Estnische Gesellschaft*) sī Estonia siāng kó͘ ê ha̍k-chiá cho͘-chit, sī 1838 nî tiām Tartu Tāi-ha̍k sêng-li̍p--ê. In ê khang-khòe sī gián-kiù Estonia ê le̍k-sú, giân-gí, bûn-ha̍k kiam bîn-sio̍k.

Pún hia̍p-hōe kàu kin-sè iáu koh tī--leh, 

## Liân-kiat
* Bāng-chām
Khó͘ Khun-goân

**Khó͘ Khun-goân** (許崑源;  ) sī Tâi-oân ê chèng-tī-chiá, Ko-hiông chhut-sin, pat tī 2010 nî chì 2014 nî kan chò Ko-hiông-chhī Gī-hōe ê gī-tiúⁿ.
Fennomania

**Fennomania** sī 19 sè-kí tī Hun-lân Tāi-kong-kok ê chi̍t hāng chèng-tī ūn-tōng.

Crimea Chiàn-cheng liáu-āu, chi̍t kûn hō chò *Fennoman* ê ūn-tōng-chiá kiàn-li̍p Hun-lân Tóng, kiam ka-kiông hit-chūn ê giân-gí saⁿ-cheⁿ, cheⁿ beh giú koân Hun-lân-gí kap Hun-lân bûn-hòa ê tē-ūi, kā chia ê mi̍h tùi goân-té cheng-kha sèng-chit pìⁿ chò sī bîn-cho̍k giân-gí kiam bîn-cho̍k bûn-hòa.

Hit chūn ū kah in tùi-te̍k--ê sè-le̍k, sī hō chò Svekomania, siūⁿ beh pó-chhî Sūi-tián-gí ê tē-ūi kiam kap German sè-kài ê koan-hē.

## Koan-liân
* Hun-lân bîn-cho̍k-chú-gī
Kupe

**Kupe** sī Māori ê pō͘-cho̍k kò͘-sū tang-tiong thâu chi̍t-ê hoat-kiàn kin-á-ji̍t New Zealand chit ūi ê Polynesia lâng.

## Chham-chiàu
*
Māori lâng

**Māori** sī chi̍t kóa chó͘-sian tī 1300 nî chìn-chên tiō kiâⁿ so-á-chûn khì kàu New Zealand ê lâng, kóng Māori Gí.

## Chham-chiàu
* 

Lūi-pia̍t:Lâm-tó bîn-cho̍k
Laura Huhtasaari

**Laura Huhtasaari** (1979 nî 3 goe̍h 30 chhut-sì) sī Hun-lân ê chèng-tī-chiá. I sī Chiàⁿ Hun-lân-lâng Tóng (*Perussuomalaiset*) ê tóng-oân, chū 2015 nî 4 goe̍h khí tī Hun-lân Kok-hōe tāi-piáu Satakunta tē-hng. I mā pat tāi-piáu Chiàⁿ Hun-lân-lâng Tóng chham-ka 2018 nî ê Hun-lân chóng-thóng soán-kí.
Ìn-nî Bîn-cho̍k Kak-chhéⁿ

**Ìn-nî Bîn-cho̍k Kak-chhéⁿ** sī hoat-seng tī 20 sè-kí chêng pòaⁿ tōaⁿ ê chi̍t-ê sî-kî, chit chūn kui-ê tòa tī kûn-tó kok tē-hng ê lâng khai-sí hoat-tián chi̍t-ê ì-sek sī Indonesia lâng ê bîn-cho̍k.

Lūi-pia̍t:Bîn-cho̍k koh-heng
Ìn-nî Bîn-cho̍k Kek-bēng

**Ìn-nî Bîn-cho̍k Kek-bēng** (Ìn-nî-gí: *Revolusi Nasional Indonesia*), ma hō **Ìn-nî To̍k-li̍p Chiàn-cheng**, sī Ìn-nî Kiōng-hô-kok kap Hô-lân Tè-kok siang pêng ê bún-le̍k chhiong-tu̍t kiam gōa-kau saⁿ-cheⁿ, koh sī Ìn-nî tī chiàn-āu kiam si̍t-bîn-āu ê lōe-pō͘ siā-hōe kek-bēng. Khí-seng sī 1945 nî ê Ìn-nî to̍k-li̍p soan-giân, kàu-bóe sī Hô-lân-kok tī 1949 nî sêng-jīn Ìn-nî ê to̍k-li̍p.
Estonia To̍k-li̍p Chiàn-cheng

**Estonia To̍k-li̍p Chiàn-cheng** (Estonia-gí: *Vabadussõda*; chiàu-jī ì-sù sī "Chū-iû Chiàn-cheng") sī Estonia Kun-tūi kap i-ê liân-bêng Pe̍h Lō͘-se-a Sai-pak-kun, Latvia, kiam Liân-ha̍p Ông-kok tùi-khòng So͘-liân Sai Chiân-tīn chhim-ji̍p kap Baltic Léng-thó͘-kun (*Baltische Landeswehr*) sè-le̍k ê chiàn-cheng. Pún chiàn-sū mā khan-liân tio̍h kâng sî-chūn ê Lō͘-se-a Lōe-chiàn, sī Tē-it-chhù Sè-kài Tāi-chiàn liáu-āu, 1918 kàu 1920 nî kan Estonia piàⁿ chú-khoân ê chiàn-e̍k. Kàu-bóe Estonia tit tio̍h sèng-lī lâi kiàn-li̍p khí sin kok-ka, keng-kòe Tartu Tiâu-iok chò liáu-kiat.
Hun-lân Tāi-kong-kok

**Hun-lân Tāi-kong-kok** sī 1809 nî chì 1917 nî kan Lō͘-se-a Tè-kok ē-té chi̍t-ê chū-chú ê pō͘-hūn, sī kin-sè Hun-lân ê sian-tāi-kok (eng. *predecessor state*).
Hawaiki

**Hawaiki** sī Polynesia sîn-ōe tang-tiong Polynesia lâng hoat-chó͘ ê só͘-chāi.

Tī koh tē-hng kì ê miâ ū Siā-hōe Kûn-tó ê *Avaiki*, Samoa ê *Savai'i*, kap Reo Tahiti ê *Havai’i* téng khoán.
Bîn-cho̍k khí-chō

**Bîn-cho̍k khí-chō** (Eng-gí: *nation-building*) ê ì-sù sī keng-kòe kok-ka ê khoân-le̍k khì kiàn-chō bîn-cho̍k tông-it-sèng.
Croissant

**Croissant** (khōa-sóng, khōasóng; ; ) sī chi̍t khoán hâm bá-tah, chhè-chhè, gû-kak-hêng ê pháng. Che sǹg chi̍t chióng *[[viennoiserie]]*-sek ê ko-piáⁿ, tiō sī ēng kàⁿ-bú kòe-hoat ê piàⁿ-choe khì chò--ê. Chia-ê piàⁿ-choe ū thàu bá-tah, kòe kńg kiam kòe chih chē pái, koh keng-kòe hō chò hun-chân (*laminating*) ê ki-su̍t ka kńg chò kui phiáⁿ, sán-seng chiâⁿ-chân--ê, chhè-chit ê châi-liāu, chiah lâi chò croissant pháng.

## Iân-sin ua̍t-tho̍k

* Alan Davidson, *The [[Oxford Companion to Food]]*

## Guā-pō liat-kiat

*
Pita

**Pita** sī chit khoán ū hoat-kàⁿ ê piáⁿ, hêng-thé îⁿ-lun, piáu-bīn pêⁿ-tháⁿ, sī ēng mī-hún chò--ê, ū-ê koh chò ná lok-tē-á khoán, lāi-té thang kauh āⁿ.
Chhin-chiâⁿ Mài Kè-kàu

***Chhin-chiâⁿ Mài Kè-kàu*** (親戚不計較) sī 1999 nî 12 goe̍h 15 chì 2006 nî 5 goeh 12 kî-kan Tâi-oân hòng-sàng ê Bîn-sī 7-tiám-pòaⁿ liân-sio̍k-kio̍k. In lóng-chóng chhut 2248 chi̍p.
Bâ-io̍h

**Bâ-io̍h** khah goân-té ê ì-sù, sī i-ha̍k tang-tiong ē ín lâng ài-khùn ê cheng-sîn-io̍h.

## Iōng-gí
Ū-ê só͘-chāi, "bâ-io̍h" chit jī tiāⁿ kah a-phiàn-chit (*opiate*) ia̍h a-phiàn-io̍h (*opioid*) khan-liân, kap "to̍k-phín" ì-sù beh kâng.
Thài-iông-khoan

**Thài-iông-khoan** (Eng-gí: *heliosphere*) sī chi̍t-ê khoah-khǹg, ná chúi-pho khoán ê thài-khong khu-he̍k, sī Ji̍t-thâu chhòng-chō--ê, kiam kho͘ tī Ji̍t-thâu sì-ûi.
Lâm Ji̍t-pún

**Lâm Ji̍t-pún** (南日本), tùi-èng Pak Ji̍t-pún, it-poaⁿ sī teh kóng Kiú-chiu tē-hng, m̄-koh Kiú-chiu ê chi̍t-kóa só͘-chāi sī sio̍k-tī Se Ji̍t-pún. Ji̍t-pún sî-tāi ê Tâi-oân mā tī Lâm Ji̍t-pún ê hoān-ûi lāi.
Pak Ji̍t-pún

**Pak Ji̍t-pún** (北日本) sī Ji̍t-pún ê chi̍t ê tē-lí-khu, it-poaⁿ kóng--ê sī Pak-hái-tō kap Tang-pak tē-hng, tùi-èng Lâm Ji̍t-pún. Kóng-gī lâi kóng, Pak-lio̍k tē-hng mā tī chit-ê hoān-ûi lâi.
Ji̍t-pún Kok-iú Thih-tō

**Ji̍t-pún Kok-iú Thih-tō** (日本國有鐵道) sī Ji̍t-pún khah-chá ê kok-thih kong-si; lo̍h-bóe thiah chò 7 keng chèng-hú chhut-chîⁿ keng-êng ê JR bîn-êng-hòa kong-si.
Bông-kó͘ tùi Jawa ê chhim-ji̍p

**Bông-kó͘ tùi [[Jawa]] ê chhim-ji̍p** sī Kublai Khan chhōa-thâu ê Goân-tiâu (Bông-kó͘ Tè-kok chi̍t pō͘-hūn) chhim-ji̍p Jawa ê chiàn-sū. 1293 nî, Kublai Khan phài tōa tīn ê lām-tūi, tāi-iok 20,000 chì 30,000 ê peng-á kòe Jawa. Che chú-iàu sī beh phah chá-chêng kī-choat la̍p-kòng ê Singhasari kok-ông Kertanegara. Chóng-sī tè-bóe Bông-kó͘ chiàn si̍t-pāi.

Lūi-pia̍t:Bông-kó͘ Tè-kok
Chiam-pô

**Chiam-pô** (占婆), mā hō-chò **Chiam-pho** (占波), sī kó͘-chá Chiam-cho̍k tī chit-má ê Oa̍t-lâm tiong-pō͘ kiàn-li̍p ê kok-ka.
Se Ji̍t-pún Lú-kheh Thih-tō

**Se Ji̍t-pún Lú-kheh Thih-tō** (西日本旅客鉄道), kán-chheng **JR Se Ji̍t-pún** ia̍h **JR West**, sī Ji̍t-pún ê kî-tiong chi̍t keng JR thih-lō͘ kong-si. Chóng-pō͘ siat tī Tāi-pán. Tāi-piáu-sek sī nâ-sek. I keng-êng ê lō͘-sòaⁿ hâm-kài Pak-lio̍k, Koan-se, Tiong-kok tē-hng choân-kéng, iáu-koh ū Sìn-oa̍t tē-hng.
Toh Êng-thài

**Toh Êng-thài** (卓榮泰, ) sī Tâi-oân Bîn-chìn-tóng che̍k ê chèng-tī jîn-bu̍t. I tī 2024 nî chiū-jīm Hêng-chèng-īⁿ īⁿ-tiúⁿ.
Thanos

**Thanos** (Eng-gí: ; ) sī Bí-kok Marvel Comics chhut-pán ê ang-á-chheh lāi-bīn ê hi-kò͘ chhiau-pháiⁿ-lâng (*supervillain*). Siá-chok kiam gē-su̍t chhhòng-chō-chiá sī Jim Starlin, Thanos thâu chi̍t kái chhut-hiān sī ùi 1973 nî hoat-hêng ê *[[Invincible Iron Man #55]]*, i sī Marvel Ú-tiū tang-tiong siāng kiông ê pháiⁿ-lâng chi it.
Catriona Gray

**Catriona Elisa Magnayon Gray** (1994 nî 1 goe̍h 6 ji̍t chhut-sì) sī Hui-li̍p-pin kiam O-su-to-lá-li-ah ê tiān-sī chú-chhî, koa-chhiú, model, bú-iâi ián-oân, kiam bí-jîn kēng-soán ê chham-ka-chiá. I tī 2018 nî ê Miss Universe tang-tiong tit tio̍h hâm-thâu, sī tē-4-ê iâⁿ tio̍h chit sióng ê Hui-li̍p-pin-lâng.
Backronym

***Backronym*** ia̍h ***bacronym*** sī ūi tio̍h beh tùi-tâng í-keng tī-leh ê thâu-jī-gí khì chhòng ê chi̍t cho͘ phiàn-gí (*phrase*).
Khí-iū-chit hoat-io̍k-put-choân

**Khí-iū-chit hoat-io̍k-put-choân** (牙釉質發育不全, amelogenesis imperfecta) sī chhùi-khí sian-thian ê chi̍t-pēⁿ, chiâⁿ hán-kiàn, sī khí-iū-chit ê hêng-sêng bô chèng-siông só͘-tì, kah hē-thóng-sèng chi̍t-pēⁿ he̍k sin-thé choân-sin ê chêng-hóng bô koan-hē. Khí-iū-chit tōa-pō͘-hūn iû khòng-bu̍t-chit cho͘-sêng, hêng-sêng ê kòe-têng siū kî-tiong ê nn̄g-pe̍h-chit tiâu-chiat. Khí-iū-chit hoat-io̍k-put-choân tō-sī nn̄g-pe̍h-chit ê kong-lêng put-liông só͘-tì.
Kâng-siaⁿ-jī

**Kâng-siaⁿ-jī** (Eng-gí: *homophone*) sī ho͘-im kap pa̍t jī sio-siâng m̄-koh ì-sù bô-kâng ê tan-jī. Kâng-siaⁿ-jī mā khó-lêng ū bô-kâng ê tàu-jī. "Kâng-siaⁿ" ê koan-liām mā ū-sî hâm tan-jī í-gōa ê giân-gí tan-goân, pí-lūn jī-bó ia̍h phiàn-gí.

## Koan-liân
* Kâng-miâ-jī (*homonym*)
Thor (khu-pia̍t)

**Thor** sī Norse sîn-ōe lāi-té ê sîn-bêng.

Thor chit jī ū khó-lêng piáu-sī:

* Thor (Marvel Comics)
* Thor (tiān-iáⁿ)
German sîn-ōe

**German sîn-ōe** sī German lâng chāi-lâi ê sîn-ōe thé-hē, hâm chin chē German sîn-bêng kiam kok-iūⁿ ê lâng kap mi̍h. German sîn-ōe ē-tàng tui-jip khì kàu Goân-chó͘ German sî-tāi, kiâⁿ kòe German lâng ê Ki-tok-kàu-hòa, koh ji̍p khì kàu hiān-tāi German bîn-ōe lāi-té. German sîn-ōe pún-sin koh hâm Nord sîn-ōe, Anglo-Saxon sîn-ōe, kap Tāi-lio̍k German sîn-ōe.
Captain Marvel (Marvel Comics)

**Captain Marvel** sī Marvel Comics chhut-pán ê Bí-kok ang-á-chheh lāi-bīn chē-ê hi-kò͘ chhiau-kip eng-hiông ê hō-miâ.

## Koan-liân
* Captain Marvel (tiān-iáⁿ)
Thor

**Thor** (; gí-goân ) tī German-hē sîn-ōe tang-tiong sī chi̍t ūi gia̍h kòng-thûi-á ê sîn-bêng, koan-liân tio̍h lûi-siaⁿ, sih-nah, pō-hong, chhiūⁿ-chhiū, le̍k-liōng, tùi jîn-lūi ê pó-hō͘, kiam sîn-sèng-hòa (*hallowing*) kap seⁿ-thòaⁿ-le̍k.

Lūi-pia̍t:Nord sîn-ōe
Thih-gû Ūn-kong-sán

**Thih-gû Ūn-kong-sán** (鐵牛運功散) sī Tâi-oân Ōng-lîm Chè-io̍h kong-si seng-sán ê chi̍t khoán io̍h-á.
Marvel Cinematic Universe

**Marvel Cinematic Universe** (**MCU**; ì-sù: "Marvel Iáⁿ-hì Ú-tiū") sī Bí-kok chhut-sán ê chi̍t thò mûi-thé cho͘-ha̍p (*media franchise*) kiam kong-ke ú-tiū (*shared universe*), ēng chi̍t liân-sòa chhiau-kip eng-hiông tiān-iáⁿ chò tiong-sim, sī Marvel Studios to̍k-li̍p chè-chok--ê, chhòng-chok ê ki-chhó͘ sī Marvel Comics lāi-bīn ê kak-sek.

Chit thò chok-phín mā ū chhut bàng-gah, té-phiⁿ tiān-iáⁿ, tiān-sī iáⁿ-chi̍p, sò͘-ūi hē-lia̍t téng khoán-chè.

## Chú-thâu tiān-iáⁿ

## Chham-chiàu
Kâng-hêng-jī

**Kâng-hêng-jī** (Eng-gí: *homograph*) sī kah pa̍t jī kong-ke kâng-khoán siá-hoat, m̄-koh ì-sù bô sio-siâng ê tan-jī. Ū-ê ké-soeh ke chi̍t tiám sī chia-ê jī sī ho͘ bô-kâng siaⁿ-im; koh ū-ê sī kóng ài ū bô-kâng khí-goân chiah sǹg kâng-hêng-jī.
Kauaʻi

**Kauaʻi**, Eng-gí-hòa **Kauai**, sī Hawaiʻi Kûn-tó chú-iàu tó-sū tang-tiong tē-chit-siōng kó͘ ê chi̍t tè. Pún tó ū biān-chek 1,456.4 pêng-hong kong-lí, tī kûn-tó lāi-bīn pâi tē-4 tōa, tī thong Bí-kok pâi tē-21 tōa. Kauaʻi tī Oʻahu tó ê sai-pak-pêng, tiong-ng sī Kauaʻi Hái-tō keh khui.
Marvel Studios

**Marvel Studios, LLC**, kū-miâ **Marvel Films**, sī Bí-kok ê tiān-iáⁿ chè-chok-só͘, pún-siā siat tiām California Burbank ê Walt Disney Studios, mā tiō sī The Walt Disney Company goân-choân chhî-iú ê hun-pō͘. In chá-chêng sī Marvel Entertainment kiáⁿ-kong-si, it-ti̍t kàu 2015 nî 8 goe̍h sî Disney kái-cho͘ kong-si.
Carol Danvers

**Carol Susan Jane Danvers** sī Marvel Comics chhut-ê Bí-kok ang-á-chhut lāi-bīn ê hi-kò͘ chhiau-kip eng-hiông. Chhòng-chō-chiá sī chok-ka Roy Thomas kap gē-su̍t-ka Gene Colan. Danvers tāi-seng sī chhut-hiān tī Marve Super-Heroes #13 (1968 nî 3 goe̍h hō), kò͘-sū tang-tiong i sī Bí-kok Khong-kun ê kun-koaⁿ kiam Kree lâng chhiau-kip eng-hiông Mar-Vell ê tông-sū. Āu--lâi Danvers koh tī *[[Ms. Marvel]]* #1 (1977 nî 1 goe̍h hō) pìⁿ chò thâu-chi̍t tāi ê Ms. Marvel, chit kái i sī kah Mar-Vell DNA sio-lām tit tio̍h chhiau-lêng-le̍k.
Oa̍h-tāng siá-chin (Ji̍t-pún)

**Oa̍h-tāng siá-chin** (活動写真; Hùn-lēng-sek: *katudôsyasin*) ia̍h **oa̍h-tāng iáⁿ-siōng**, sī Ji̍t-gí tī Bêng-tī, Tāi-chèng sî-kî khah liû-hêng ê chi̍t khoán tùi tiān-iáⁿ ê kiò-hoat. Goân-thâu sī tùi Eng-gí *motion picture* (óa-im: "mó͘-siòn pik-chhioh") ê ti̍t-chia̍p hoan-e̍k. Kàu Tāi-chèng āu-kî, èng-ōa (映画 *eiga*) chit jī ke khah liû-hêng.

## Chham-chiàu

Lūi-pia̍t:Tiān-iáⁿ
Rocket Raccoon

**Rocket Raccoon** sī Marvel Comics chhut ê Bí-kok ang-á-chheh lāi-bīn ê hi-kò͘ kak-sek. Chhòng-chō-chiá sī chok-ka Bill Mantlo kap gē-su̍t-ka Keith Giffen. Pún kioh tāi-seng sī chhut-hiān ùi *[[Marvel Preview]]* #7 (1976 Loa̍h-thiⁿ hō). Rocket Raccoon tī kò͘-sū tang-tiong sī chhong-bêng, lâng-hêng ê sé-hîm (*raccoon*), sī gâu tōaⁿ chhèng kiam bat chiàn-su̍t. *[[The Beatles]]* 1968 nî ê koa "Rockey Raccoon" sī i hō-miâ ê chi̍t-ê chhut-chhù.

## Koan-liân
* Guardians of the Galaxy
Tēng-hiòng-hêng-tōng

**Tēng-hiòng-hêng-tōng（Eng-gí: Orientation and Mobility, sok-siá：O&M）**sī  chı̍t-mn̂g choan-gia̍p, koan-hē  án-chóaⁿ pang-chān sī-kak-chiòng-gāi-chiá lâi pôe-ióng,  tiông-kiàn in kiâⁿ-sóa ê  lêng-le̍k. Tēng-hiòng-hêng-tōng ōe-tàng hùn-liān sī-kak-chiòng-gāi-chiá lī-iōng kám-koan-ti-kak, hō͘ in siu-chi̍p, phòaⁿ-toàn, soán-te̍k in sì-kho͘-ûi ê  chu-sìn, tō thang chai-iáⁿ chū-sìn ê ūi-tì, tō thang kè-e̍k beh án-chóaⁿ ūn-iōng ha̍h-su ê ke-si kap chhek-lio̍k, ē-tàng an-choân koh ū hāu-lut lâi kiâⁿ-sóa khì kàu bo̍k-tek-tē.

Tēng-hiòng-hêng-tōng sam-put-sî chiū hō͘ lâng siūⁿ-tio̍h "kà sī-chiòng-chiá sú-iōng pe̍h chhiú-koái-á". Si̍t-chè-siōng, tēng-hiòng-hêng-tōng kà án-chóaⁿ iōng pe̍h chhiú-koái-á kan-ta sī kî-tiong ê chi̍t-hāng, kî-tha koh pau-koa **kám-koan-ti-kak hùn-liān**, kiàn-li̍p tùi khoân-kéng ê **sim-lí-tē-tô͘**, **jîn-tō-hoat**, **khang-chhiú pó-hō͘-hoat**, **chhiú-koái-á ki-khá**, **lō͘-kháu/hāng-á-kháu tēng-ūi kap an-choân chhǹg--kè**, **sêng-tah tāi-chiòng kau-thong ūn-su kang-kū**, **chhōe-kiû hia̍p-chō͘**, í-kip **án-chóaⁿ kap lâng hō͘-tōng ê ki-khá**...téng-téng.

## Tēng-hiòng-hêng-tōng tùi sī-kak-chiòng-gāi-chiá ê tiōng-iàu-sèng
Bô-lūn sī sian-thian iah-sī hō͘-thian ê sī-kak-chiòng-gāi-chiá, án-chóaⁿ an-choân iú-hāu--ê î-tōng sī siú-sian ài khek-ho̍k ê lân-tê. Sī-chiòng-chiá ha̍k-sip tēng-hiòng-hêng-tōng kài-liām kap ki-lêng, tī ē-kha kok hong-bīn lóng ū pang-chān：

* Sim-lí an-choân-kám kap thê-seng chū-sìn
* Sin-thé kong-lêng hām kiān-khong ê î-chhî kap chhiok-chìn
* Ko͘-thong hām siā-kau ki-khá ê î-chhî kap chhiok-chìn
* Keng-chè lêng-le̍k ê chhú-tek iah-sī hoe-ho̍k
* Sī-chiòng-chiá thê-seng to̍k-li̍p chū-chú ê lêng-le̍k, kiám-chió i-lāi, kâng-sî kiám-khin chhù-lāi-lâng ê hū-tam kap siā-hōe-sêng-pún ê chi-chhut
* Sī-chiòng-chiá thê-seng to̍k-li̍p chū-chú ê lêng-le̍k, cheng-ka chú-tōng-sèng, chek-ke̍k chham-ú siā-hōe, lí-hêng kong-bîn gī-bū

## Kong-lêng-sèng sī-kak phêng-kó͘
Chit-ê phêng-kó͘ sī iû choan-gia̍p tēng-hiòng-hêng-tōng hùn-liān-jîn-oân lâi si-hêng chhek-giām, bo̍k-tek sī beh liáu-kái sī-chiòng-chiá án-chóaⁿ ūn-iōng hiān-chú-sî ū ê sī-kak lêng-le̍k tī in ê ji̍t-siông seng-oa̍h tiong, kap i-liâu-jîn-oân ê sī-le̍k kiám-cha kap sī-kak-hùn-liān bô sio-kāng. Kong-lêng sèng sī-kak phêng-kó͘ kiông-tiāu ê sī ji̍t-siông seng-oa̍h tiong sī-kak ūn-iōng ê kong-lêng-sèng. Tēng-hiòng-hêng-tōng hùn-liān-su kin-kì phêng-kó͘ kiat-kó kap sī-chiòng-chiá chòe-hé thó-lūn, tèng-tēng sek-chhiat ê kàu-ha̍k kè-ōe kap si̍t-si kò-pia̍t-hòa kàu-ha̍k.

## Chham-khó chu-liāu
Hui-chiu ti-jia̍t pēⁿ-to̍k

**Hui-chiu ti-jia̍t pēⁿ-to̍k** (Eng-gí: *African swine fever virus*; **ASFV**) sī ín-khí Hui-chiu ti-jia̍t ê tì-pēⁿ goân. Pún khoán pēⁿ-to̍k ē tùi ti-á chō-sêng sí-bông-lu̍t chin koân ê chhut-hiat-jia̍t, chóng nā in thian-jiân ê kám-jiám tùi-siòng iû-ti (warthog), ē-châng-ti (bushpig), kiam *[[Ornithodoros]]* lūi sat-bó khì òe-tio̍h ê sî-chūn, sī bē chhut chèng-thâu.

## Chham-chiàu
Phàu-á-siaⁿ

****** (hàn-jī:) sī Tâi-oân Sam-lip Tâi-oân Tâi tī Tâi-oân Piau-chún-sî Lé-pài-it kah Lé-pài-gō͘ àm-sî 20:00 pò͘-chhut ê Hiong‑thó-kio̍k.

* Sam-lip Tâi-oân Tâi Koaⁿ‑hong-bāng‑chām.
Kevin Feige

**Kevin Feige** (1973 nî 6 goe̍h 2 ji̍t chhut-sì) sī Bí-kok ê tiān-iáⁿ chè-chok-jîn, i chū 2007 nî khai-sí chò Marvel Studios ê chú-se̍k.

Lūi-pia̍t:Marvel Studios
President (cho͘-chit hâm-thâu)

Eng-gí ê *president* chit jī m̄-ná ēng chò kok-ka ia̍h chèng-hú thâu-lâng ê koaⁿ-chit hō-miâ, mā ū ēng tī cho͘-chit, kong-si, siā-lí, kū-lo̍k-pō͘, kang-hōe, tāi-ha̍k kiam kî-tha ê gu-lú-puh, tī Tang-iûⁿ giân-gí tùi-tâng ê jī it-poaⁿ sī chiàu tiûⁿ-ha̍p leh hō, pí-lūn "chóng-thóng", "chú-se̍k", "chóng-chhâi", "hōe-tiúⁿ", "hāu-tiúⁿ" téng-téng.
The Incredible Hulk (tiān-iáⁿ)

***The Incredible Hulk*** sī 2008 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kak-sek Hulk, sī Marvel Studios chè-chok, Universal Pictures hoat-hêng. Che sī Marvel Cinematic Universe cho͘-ha̍p ê tē-jī chhut tiān-iáⁿ.
Thor (tiān-iáⁿ)

***Thor*** sī 2011 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kâng miâ kak-sek, sī Marvel Studios chè-chok, Paramount Pictures hoat-hêng. Che sī Marvel Cinematic Universe ê tē-4 chhut tiān-iáⁿ.

## Chù-kha
The Avengers (2012 nî tiān-iáⁿ)

***Marvel's The Avengers***, mā kái-tan hō ***The Avengers***, sī 2012 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kâng-miâ chhiau-kip eng-hiông thím, sī Marvel Studios chè-chok, Walt Disney Studios Motion Pictures hoat-hêng. Che sī Marvel Cinematic Universe ê tē-6 chhut tiān-iáⁿ. Chok-chiá kiam kàm-tok sī Joss Whedon, chú-ián sī hâm Robert Downey Jr., Chris Evans, Mark Ruffalo, Chris Hemsworth, Scarlett Johansson, kap Jeremy Renner poaⁿ ê Avengers thím, kiam phòe Tom Hiddleston, Clark Gregg, Cobie Smulders, Stellan Skarsgård, kap Samuel L. Jackson ê ián-chhut. Kò͘-sū sī su-pái cho͘-chit S.H.I.E.L.D. ê kàm-tok Nick Fury chio Tony Stark, Steve Rogers, Bruce Banner, kap Thor khì cho͘ chi̍t-ê thím beh cho͘-tòng Thor ê hiaⁿ-tī Loki cheng-ho̍k Tē-kiû.
Chris Evans

**Christopher Robert Evans** (1981 nî 6 goe̍h 13 chhut-sì) sī Bí-kok ê ián-oân, i te̍k-pia̍t chai-miâ ê sī ián Marvel kak-sek Captain America, kap 2005 nî ê *[[Fantastic Four]]* kiam 2007 nî kè-sio̍k ê Human Torch.
Guardians of the Galaxy (tiān-iáⁿ)

***Guardians of the Galaxy***, mā tò-tńg hō ***Guardians of the Galaxy Vol. 1***, sī 2014 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kâng-miâ chhiau-kip eng-hiông thím, sī Marvel Studios chè-chok, Walt Disney Studios Motion Pictures hoat-hêng--ê. Che sī Marvel Cinematic Universe ê tē-10 chhut tiān-iáⁿ. Pún chhut ê kàm-tok sī James Gunn, i mā kap Nicole Perlman chò-hóe siá kha-pún, chú-ián sī poaⁿ Guardians of the Galaxy cho͘-ha̍p ê Chris Pratt, Zoe Saldana, Dave Bautista, Vin Diesel, kap Bradley Cooper, kiam phòe Lee Pace, Michael Rooker, Karen Gillan, Djimon Hounsou, John C. Reilly, Glenn Close, kap Benicio del Toro.
Kurt Russell

**Kurt Vogel Russell** () sī Bí-kok ê ián-oân, i chū 12 hòe to̍h khai-sí tī tiān-sī-kio̍k *The Travels of Jaimie McPheeters* (1963–64 nî) poaⁿ-hì.
Hì-tâi hì-bûn

**Hì-tâi hì-bûn**, it-poaⁿ taⁿ kóng **hì-bûn**, sī chi̍t khoán hì-bûn-ka siá ê bûn-ha̍k, phó͘-thong sī hâm kak-sek chi kan ê tùi-ōa kap chhiùⁿ-koa, lī-ēng beh an-pâi hì-tâi-sek ê piáu-ián, m̄ ta sī beh the̍h lâi tha̍k.

## Koan-liân
* Iáⁿ-hì hì-bûn

## Chham-chiàu

Lūi-pia̍t:Bûn-ha̍k
Iron Man (2008 nî tiān-iáⁿ)

***Iron Man*** (; ì-sù: "Thih-lâng") sī 2008 nî ê Bí-kok chhiau-kip eng-hiông tiān-iáⁿ, chiàu kâng-miâ ê Marvel Comics kak-sek kái-pian. Che sī Marvel Cinematic Universe ê thâu chi̍t chhut tiāⁿ-iáⁿ. Kàm-tok sī Jon Favreau, kha-pún sī Mark Fergus kap Hawk Ostby kiam Art MArcun kap Matt Holloway ê thím siá--ê. Robert Downey Jr. chú-ián lāi-bīn ê Tony Stark / Iron Man, phòe Terrence Howard, Jeff Bridges, Shaun Toub, kap Gwyneth Paltrow.
Ant-Man (tiān-iáⁿ)

***Ant-Man*** sī 2015 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kâng-miâ kak-sek: Scott Lang kap Hank Pym. Che sī Marvel Studios chè-chok, Walt Disney Studios Motion Pictures hoat-hêng, Marvel Cinematic Universe ê tē-12 chhut tiān-iáⁿ. Kàm-tok sī Peyton Reed, iáⁿ-hì-bûn sī Edgar Wright kap Joe Cornish kiam Adam McKay kap Paul Rudd ê cho͘-ha̍p siá--ê. Rudd mā sī chú-ián tang-tiong Scott Lang / Ant-Man ê chit kioh, kiam phòe Evangeline Lilly, Corey Stoll, Bobby Cannavale, Michael Peña, Tip "T.I." Harris, Anthony Mackie, Wood Harris, Judy Greer, David Dastmalchian ê ián-chhut, chhām Michael Douglas poaⁿ Hank Pym. *Ant-Man* ê kò͘-sū sī kóng Lang pang-chō͘ pó-hō͘ Pym-ê Ant-Man kiu-sè ki-su̍t.
Doctor Strange (2016 nî tiān-iáⁿ)

***Doctor Strange*** sī 2016 nî Bí-kok ê chhiau-kip eng-hiông tiān-iáⁿ, chham-chiàu Marvel Comics ê kâng-miâ kak-sek, sī Marvel Studios chè-chok, Walt Disney Studios Motion Pictures hoat-hêng--ê. Che sī Marvel Cinematic Universe (MCU) ê tē-14 chhut tiān-iáⁿ. Pún chhut ê kàm-tok sī Scott Derrickson, i mā chhām Jon Spaihts kap C. Robert Cargill chò-hóe siá hì-bûn, chú-ián Benedict Cumberbatch poaⁿ Doctor Strange, phòe chiūⁿ Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen, kap Tilda Swinton. Kò͘-sū sī kóng gōa-kho i-seng Stephen Strange tī chhia-hō bô-hoat-tō͘ chò khang-khò liáu-āu khí o̍h tio̍h bì-su̍t (*mystic arts*).
Spider-Man: Homecoming

***Spider-Man: Homecoming*** sī 2017 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kak-sek Spider-Man, sī Columbia Pictures kap Marvel Studios kiōng-tông chè-chok, Sony Pictures Releasing hoat-hêng. Che sī tē-jī kái Spider-Man tiān-iáⁿ têng-khai-sí, kiam Marvel Cinematic Universe Ê tē-16 chhut tiān-iáⁿ.
Mark Ruffalo

**Mark Alan Ruffalo** (1967 nî 11 goe̍h 22 chhut-sì) sī Bí-kok ê ián-oân, chè-chok-jîn, kiam chèng-tī ūn-tōng-ka.

I te̍k-pia̍t tī kok-chè chai-miâ ê ián-chhut chi it sī chū 2012 nî ê *[[The Avengers (2012 nî tiān-iáⁿ)|The Avengers]]* khai-sí poaⁿ Marvel ê kak-sek Hulk.
Chris Hemsworth

**Christopher Hemsworth** (1983 nî 8 goe̍h 11 chhut-sì) sī Ò-chiu ê ián-oân. I tāi-seng sī poaⁿ Ò-chiu ê tiān-sī iáⁿ-chi̍p *Home and Away* chhut-miâ. I mā pat tī 2009 nî ê tiān-iáⁿ *Star Trek* ián-chhut. 2011 nî ê *[[Thor (tiān-iáⁿ)|Thor]]* khai-sí i poaⁿ Marvel Cinematic Universe ê kâng-miâ kak-sek.
Black Panther (tiān-iáⁿ)

***Black Panther*** sī 2018 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kâng-miâ kak-sek. Che sī Marvel Studios chè-chok, Walt Disney Studios Motion Pictures hoat-hêng, Marvel Cinematic Universe ê tē-18 chhut tiān-iáⁿ. Pún chhut ê kàm-tok sī Ryan Coogler, i mā kap Joe Robert Cole chò-hóe siá iáⁿ-hì hì-bûn, chú-iàn Chadwick Boseman poaⁿ T'Challa / Black Panther, phòe Michael B. Jordan, Lupita Nyong'o, Danai Gurira, Martin Freeman, Daniel Kaluuya, Letitia Wright, Winston Duke, Angela Bassett, Forest Whitaker, kap Andy Serkis. Tī *Black Panther* ê kò͘-sū tang-tiong, T'Challa sī in lāu-pē kòe-sin liáu-āu Wakanda ê sin kok-ông, m̄-koh i-ê chú-khoân khì hō͘ siūⁿ-beh hòe-tû in kok-ka ko͘-li̍p chèng-chhek jî-chhiá jiá khí sè-kài kek-bēng ê sè-le̍k thiau-chiàn.
Captain Marvel (tiān-iáⁿ)

***Captain Marvel***' sī Bí-kok ê chhiau-kip eng-hiông tiān-iáⁿ, chham-chiàu Marvel Comics kak-sek Carol Danvers. Che sī Marvel Studios chè-chok, Walt Disney Studios Motion Pictures hoat-hêng, chiàu sǹg sī Marvel Cinematic Universe ê tē-21 chhut tiān-iáⁿ. Pún-chhut sī Anna Boden kap Ryan Fleck siá-chok kiam kàm-tok, Geneva Robertson-Dworet kap Jac Schaeffer mā ū siá hì-bûn. Brie Larson chú-ián Danvers, phòe Samuel L. Jackson, Ben Mendelsohn, Djimon Hounsou, Lee Pace, Lashana Lynch, Gemma Chan, Annette Bening, Clark Gregg, kap Jude Law. Kò͘-sū siat tī 1995 nî, kóng Tē-kiû khì gia̍p tī siang pêng gōa-seng sè-kài chhiong-tu̍t tiong-ng, Denvers tī che sū-kiāⁿ tang-tiong pìⁿ chò sī Captain Marvel.
Samuel L. Jackson

**Samuel Leroy Jackson** (1948 nî 12 goe̍h 21 chhut-sì) sī Bí-kok ê ián-oân kiam tiān-iáⁿ chè-chok-jîn. I chū 1990 nî-tāi chá-kî to̍h chin chhut-miâ.
Avengers: Infinity War

***Avengers: Infinity War*** sī 2018 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê chhiau-kip eng-hiông thím Avengers, sī Marvel Studios chè-chok, Walt Disney Studios Motion Pictures hoat-hêng. Che sī 2012 nî *[[The Avengers (2012 nî tiān-iáⁿ)|The Avengers]]* kap 2015 nî *[[The Avengers: Age of Ultron]]* ê kè-sio̍k, sī Marvel Cinematic Universe ê tē-19 chhut tiān-iáⁿ.
Russo hiaⁿ-tī

**Anthony Russo** (1970 nî 2 goe̍h chhut-sì) kap **Joseph Russo** (1971 nî 7 goe̍h chhut-sì), chò-hóe kiò chò **Russo hiaⁿ-tī**, sī Bí-kok ê tiān-iáⁿ kiam tiān-sī kàm-tok. In tōa-pō͘-hūn ê chok-phín lóng sī hiaⁿ-tī chò-hóe chok-gia̍p. In sī *[[Captain America: The Winter Soldier]]* (2014 nî), *[[Captain America: Civil War]]* (2016 nî), **' (2018 nî), koh ū **' (2019 nî) ê kàm-tok, chia 4 chhut lóng sio̍k Marvel Cinematic Universe kò͘-sū cho͘-ha̍p.
Chè-chok-só͘

**Chè-chok-só͘** (Eng-gí: *studio*), tī bô-kâng hâng-gia̍p mā ū bô-kâng ê kóng-hoat, sī chò kang-gē ê lâng ê khang-khòe-keng ia̍h só͘-chāi. Pí-lūn tī poaⁿ-hì, kiàn-tio̍k, kòe-ōe, hûi-khì kang-gē, tiau-khek, *[[origami]]*, bo̍k-kang, tah-chheh (*scrapbooking*), lia̍p-iáⁿ, tô͘-ōe siat-kè, phah-tiān-iáⁿ, tōng-ōe, kang-gia̍p siat-kè, la-jí-oh, ia̍h tiān-sī hòng-sàng kap im-ga̍k chè-chō, thiàu-bú téng-téng ê tāi-chì lóng ū khó-lêng siat chè-chok-só͘ lâi chhòng sū-gia̍p.

## Koan-liân
* Atelier
* Workshop
Michelle Pfeiffer

**Michelle Marie Pfeiffer** (1958 nî 4 goe̍h 29 ji̍t chhut-sì) sī Bí-kok ê ián-oân kiam chè-chok-jîn. I sī 1980 kiam 1990 nî-tāi siāng chhut-miâ ê bêng-seng chi it.
Paul Rudd

**Paul Stephen Rudd** (1969 nî 4 goe̍h 6 ji̍t chhut-sì) sī Bí-kok ê ián-oân, chhiò-khoe-ka, chok-chiá, kiam tiān-iáⁿ chè-chok-jîn.
Sudan-Sahel kiàn-tio̍k

**Sudan-Sahel kiàn-tio̍k** sī Hui-chiu Sahel kap Sudan tē-khu ê chāi-lâi-sek kiàn-tio̍k.

Lūi-pia̍t:Hui-chiu
Kang-liâu

**kang-liâu** (Eng-gí: *workshop*) sī chi̍t keng ia̍h chē keng pâng-keng, he̍k-chiá sī kiàn-tio̍k-bu̍t, siat lâi beh khǹg ke-si, ki-hâi kiam chò khang-khòe.
Ant-Man and the Wasp

***Ant-Man and the Wasp*** (ì-sù: "Káu-hiā-lâng kap Kak-phang") sī 2018 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kak-sek Scott Lang / Ant-Man kap Hope van Dyne / Wasp. Che sī Marvel Studios chè-chok, Walt Disney Studios Motion Pictures hoat-hêng--ê, 2015 nî *[[Ant-Man]]* ê kè-sio̍k, mā sī Marvel Cinematic Universe ê tē-20 chhut tiān-iáⁿ. Pún chhut sī Peyton Reed kàm-tok, Chris McKenna kap Erik Sommers ê thím, kap Paul Rudd, Andrew Barrer, chhām Gabriel Ferrari siá-chok. Chú-ián sī Rudd poaⁿ Lang, Evangeline Lilly poaⁿ Van Dyne, khòe Michael Peña, Walton Goggins, Bobby Cannavale, Judy Greer, Tip "T.I." Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne, kap Michael Douglas. Tī *Ant-Man and the Wasp*, kâng hì-miâ ê cho͘-ha̍p kap Hank Pym tàu beh tùi liōng-chú kok-tō͘ (*quantum realm*) kiù chhut Janet van Dyne.
Juan Luna

**Juan Luna y Novicio** (1857 nî 10 goe̍h 24 – 1899 nî 12 goe̍h 7 ji̍t), mā hō **Juan Luna**, sī Hui-li̍p-pin ê ōe-ka, tiau-khek-ka, kiam 19 sè-kí bóe Hui-li̍p-pin Kek-bēng tang-tiong ê chèng-tī ūn-tōng-chiá.
Jose Ramon Villarin

**Jose Ramon T. Villarin**, S.J., ha̍k-seng kap tông-gia̍p mā hō i **"Fr. Jett**", sī Hui-li̍p-pin ê Ia-so͘-hōe sîn-pē kiam kho-ha̍k-ka, sī Ateneo de Manila Tāi-ha̍k ê hāu-tiúⁿ.
Juan Guaidó

**Juan Gerardo Guaidó Márquez** (1983 nî 7 goe̍h 28 chhut-sì) sī Venezuela ê kang-têng-su kiam chèng-tī-ka, i chū 2019 nî 1 goe̍h 5 ji̍t khai-sí chò Kok-bîn Tāi-hōe Chú-se̍k (*Presidente de la Asamblea Nacional*)

2019 nî 1 goe̍h 23, i kong-khai soan-sè ka-tī sī tāi-lí ê Venezuela Chóng-thóng. I ê chú-tiuⁿ í-keng siū tio̍h Bí-chiu Kok-ka Cho͘-chit, kap Argentina, Pa-se, Ka-ná-tah, Colombia, Ecuador, Peru kap Bí-kok ê sêng-jīn, m̄-koh in kok-lāi ê Su-hoat Chòe-kok Chhâi-phòaⁿ-só͘ bô jīn i ê chóng-thóng ūi.
Blue Origin

**Blue Origin, [[LLC]]** sī Bí-kok ê su-jîn chhut-pún hâng-thài chè-chō-siong kiam thai-khong hui-hêng ho̍k-bū kong-si, chóng-siā tī Washington ê Kent. In sī 2000 nî Jeff Bezos khai-ki--ê, choan-bûn leh hoat-tián li-piān su-jîn chiūⁿ thài-khong ê ki-su̍t, kiam phòe-ha̍p kàng-kē chia ki-su̍t ê sêng-pún kap ka-thiam ún-sūn-sèng.
Grab (kong-si)

**GrabTaxi Holdings Pte. Ltd.**, mā ēng **Grab** chò pâi-chú, sī Sin-ka-pho khí-ki ê ki-su̍t kong-si, choan-bûn lī-ēng in ê app leh thê-kiong kiò-chhia (*ride-hailing*), kong-ke chē-chhia, sàng chia̍h-mi̍h, kap bu̍t-liû ho̍k-bū. In chú-iàu tī Sin-ka-pho kap hū-kīn ê Tang-lâm A-chiu kok-ka pí-lūn Má-lâi-se-a, Ìn-nî, Hui-li̍p-pin, Oa̍t-lâm, Thài-kok, Myanmar, kap Cambodia ū chò sū-gia̍p. 2018 nî 3 goe̍h, in kā Tâng-lâm A-chiu ê Uber kong-si sū-gia̍p pēng-ha̍p, pìⁿ chò chāi-tē chòe-chú-iàu ê kâng-lūi kong-si.

Lūi-pia̍t:Sin-ka-pho ê kong-si
Hêng-tōng app

**Hêng-tōng app** (Eng-gí: *mobile app*) ia̍h sī kóng **Hêng-tōng èng-iōng** (*mobile application*), sī chi̍t khoán siat-kè beh kiâⁿ tī hêng-tōng chong-tì chhan-chhiūⁿ tiān-ōe/tablet ia̍h póe-á ê tiān-náu thêng-sek he̍k-chiá sī nńg-thé èng-iōng thêng-sek (*software application*). Tāi-seng app sī khai-hoat tī seng-sán-sèng ê hū-chō͘ pí-lūn Email, la̍h-ji̍t (*calendar*), liân-lo̍k chu-liāu-khò͘, tè-bóe koh hoat-tián chhut chē-chē khoán-chè, pí-lūn hêng-tōng gém, kang-tiûⁿ chū-tōng-hòa, GPS kap só͘-chāi ki-chhó͘ ho̍k-bū (*location-based services*), chù-bûn tui-jip (*order-tracking*), bé-phiò, ū kúi pa̍h-bān khoán ê app tī--leh.

App it-poaⁿ sī ài tùi èng-iōng hoat-pò͘ pêng-tâi téng táuⁿ-ló͘, chia ê pêng-tâi chú-iàu sī hêng-tông cho̍k-gia̍p hē-thóng ê chhî-iú-chiá leh ūn-choán, ū pí-lūn App Store (iOS) ia̍h Google Play Store. Ū-ê app sī bián-hùi--ê, ia̍h ū ê ài khai-chîⁿ, bē app ê lī-ek sī hia èng-iōng ê chhòng-chō-chiá kap hoat-pò͘ pêng-tâi thiah siàu.
Mads Mikkelsen

**Mads Dittmann Mikkelsen, [[Dannebrogordenen|R]]** (1965 nî 11 goe̍h 22 chhut-sì) sī Tan-be̍h ê ián-oân. I tāi-seng sī chò thé-chhau-oân kiam bú-chiá, 1996 nî khai-sí ián-hì. I tī *[[Pusher]]* hē-lia̍t tiān-iáⁿ ê ián-chhut hō͘ i tī Tan-be̍h chin chhut-miâ. Thong-sè-kài ê miâ-siaⁿ, sī chū i tī tē-21 chi̍p James Bond tiān-iáⁿ poaⁿ hoán-phài Le Chiffre liáu-āu chiah khah oa̍h-hiáⁿ.
Avengers: Age of Ultron

***Avengers: Age of Ultron*** sī 2015 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê chhiau-kip eng-hiông thím Avengers, sī Marvel Studios chè-chok, Walt Disney Studios Motion Pictures hoat-hêng--ê. Che sī 2012 nî *[[The Avengers (2012 nî tiān-iáⁿ)|The Avengers]]* ê kè-sio̍k kiam tē-11 chhut Marvel Cinematic Universe tiān-iáⁿ. Pún chhut ê chok-chiá kiam kàm-tok sī Joss Whedon, chú-ián hâm Robert Downey Jr., Chris Hemsworth, Mark Ruffalo, Chris Evans, Scarlett Johansson, Jeremy Renner, Don Cheadle, Aaron Taylor-Johnson, Elizabeth Olsen, Paul Bettany, Cobie Smulders, Anthony Mackie, Hayley Atwell, Idris Elba, Stellan Skarsgård, James Spader, kap Samuel L. Jackson. Kò͘-sū sī kóng Avengers tùi-khòng chi̍t sian hō chò Ultron, beh bia̍t-choa̍t jîn-lūi ê jîn-kang tì-lêng.
Dremel

**Dremel** sī Bí-kok ê tōng-le̍k ke-si (*power tool*) pâi-chú, miâ-siaⁿ chú-iàu tī in-ê tńg-se̍h ke-si (*rotary tool*).

In-ê ke-si khí-seng sī Albert J. Dremel khai-hoat--ê, i tī 1932 nî tiām Wisconsin ê Racine kiàn-li̍p Dremel Kong-si (*Dremel Company*). 1993 nî ê sî, kong-si hō͘ Robert Bosch GmbH siu-bé, āu--lâi pìⁿ chò Robert Bosch Tool Corporation ê chi̍t-ê pō͘-mn̂g.

Lūi-pia̍t:Ke-si
Robert Bosch GmbH

**Robert Bosch [[GmbH]]**, mā hō **Bosch**, sī sè-kài chhōa-thâu ê khòa-kok-sèng kang-têng kiam tiān-chú kong-si, pún-siā tī leh Tek-kok ê Gerlingen. Chit keng kong-si sī 1886 nî Robert Bosch tī Stuttgart khai-ki--ê.
Python Nńg-thé Ki-kim-hōe

**Python Nńg-thé Ki-kim-hōe** (Eng-gí: *Python Software Foundation*), kán-chheng **PSF**, sī chi̍t ê koan-î Python thêng-sek gí-giân ê hui-êng-lī cho͘-chit. PSF tī 2001 nî 3 goe̍h 6 hō sêng-li̍p. Ki-kim-hōe ê chong-chí sī tī-leh "thui-kóng, pó-hō͘ kap thê-seng Python thêng-sek gí-giân, mā chi-oān kap chhiok-chìn to-goân kap kok-chè-sèng Python thêng-sek siat-kè-su siā-kûn ê sêng-tióng. Tī chit-ê chong-chí hā, ki-kim-hōe chú-iàu ê khang-khòe ū:
# Khai-hoat Python ê he̍k-sim hoat-hêng pán-pún.
# Kiàn-li̍p PSF ê sú-iōng siū-khoân lâi khak-pó tāi-chiong chū-iû chhú-tit, sú-iōng, sàn-pò kap siu-kái PSF só͘ chhî-iú ê tì-hūi châi-sán.
# Chham OSI ha̍p-chok lâi khak-pó PSF ê sú-iōng siū-khoân chun-chiàu khai-hòng goân-sí-bé tēng-gī.
# Î-chhî Python 2.1 kap í-āu pán-pún ê tì-sek châi-sán-koân.
NumPy

**NumPy** (tha̍k "nàm-phai") sī Python gí-giân ê chi̍t ê hâm-sek-khò͘; chi-oān ko-kai chhù-goân tīn-lia̍t kap hâng-lia̍t, mā thê-kiong tōa-liōng ko-kai sò͘-ha̍k hâm-sò͘ lâi chìn-hêng tīn-lia̍t ūn-sǹg. NumPy ê chiân-sin hō-chò **Numeric**, iû Jim Hugunin hām kúi-nā ūi hia̍p-chok-chiá kiōng-tông khai-hoat. 2005 nî, Travis Oliphant kiat-ha̍p Numeric kap Numarray ê te̍k-sek, khai-hoat chhut NumPy. Bo̍k-chiân, NumPy sī chi̍t thò khai-goân nńg-thé, iû chē-chē hia̍p-chok-chiá kiōng-tông î-hō͘.

## Chù-kái

Lūi-pia̍t:Tīn-lia̍t thêng-sek gí-giân
Lūi-pia̍t:Python kho-ha̍k-khò͘
Lūi-pia̍t:Python hâm-sek-khò͘
Avengers: Endgame

***Avengers: Endgame*** sī chi̍t chhut Bí-kok ê chhiau-kip eng-hiông tiān-iáⁿ, chham-chiàu Marvel Comics ê chhiau-kip eng-hiông thím Avengers, sī Marvel Studios chè-chok, Walt Disney Studios Motion Pictures hoat-hêng. Che sī 2018 nî ** ti̍t-chiap ê kè-sio̍k, kiam tē-22 chhut Marvel Cinematic Universe tiān-iáⁿ.
Khai-goân nńg-thé

**Khai-goân nńg-thé** (開源軟體) sī chi̍t lūi ē-tàng sûi-chāi chhú-iōng goân-sí-bé ê tiān-náu nńg-thé. Chit khoán nńg-thé ê pán-khoân chhî-iú-jîn tī nńg-thé hia̍p-tēng ê kui-tēng hā, pó-liû tio̍h pō͘-hūn khoân-lī, mā ún-chún iōng-hō͘ ha̍k-si̍p, siu-kái kap í jīm-hô bo̍k-tek hiòng jīm-hô lâng hun-hoat hit ê nńg-thé.
Pêng-hong-kin

Tī sò͘-ha̍k siōng, sò͘-ba̍k *a* ê **pêng-hong-kin** (平方根) sī *y*, ah . Iā tio̍h sī kóng, sò͘-ba̍k *y* ê pêng-hong téng-î *a*. Pí-lūn kóng, 4 hām -4 lóng sī 16 ê pêng-hong-kin, in-ūi . Só͘-ū hui-hū-sò͘ ê si̍t-sò͘ lóng ū chi̍t ê te̍k-tēng ê hui-hū-sò͘ pêng-hong-kin, hō-chò *chú-pêng-hong-kin* (主平方根), siá chò ; kî-tiong √ chit-ê hû-hō hō-chò kin-hō. Pí-lūn kóng, 9 ê chú-pêng-hong-kin sī 3, siá chò , in-ūi , ah 3 sī hui-hū-sò͘.

Só͘-ū chiàⁿ-sò͘ lóng ū 2 ê pêng-hong-kin:  hām −, mā ē-tàng chò-hóe siá chò ± (khòaⁿ chiàⁿ-hū-hō). Sui-jiân chú-pêng-hong-kin chí sī kî-tiong chi̍t ê pêng-hong-kin, m̄-koh it-poaⁿ "pêng-hong-kin" tio̍h sī teh kóng *chú-pêng-hong-kin*. Chiàⁿ-sò͘ *a* ê chú-pêng-hong-kin mā ē-tàng siá chò be̍k ūn-sǹg *a*1/2.

Hū-sò͘ ê pêng-hong-kin sī ho̍k-cha̍p-sò͘ thó-lūn ê hoān-ûi.

## Chham-khó

Lūi-pia̍t:Chho͘-téng te̍k-sû hâm-sò͘
Lūi-pia̍t:Chho͘-téng sò͘-ha̍k
Khó͘-teh

**Khó͘-teh** (Eng-gí: *soldering iron*) sī lī-ēng tī *[[soldering]]* ê chhiú-gia̍h ke-si. In keng-kòe ka-jia̍t kā hōaⁿ-io̍h (*solder*) iûⁿ khì chiap tī nn̄g-ê mi̍h-kiāⁿ tiong-ng. 

## Gí-goân
"Khó͘-teh" chit jī ê lâi-goân sī Ji̍t-gí ê *kote* (こて), tī goân-gí ê ì-sù sī koh khah khoah-khǹg ê chē chióng chhiú-gia̍h ke-si.
Microsoft Visual Studio

**Microsoft Visual Studio** sī Microsoft kong-si chhut ê chi̍t khoán thóng-ha̍p khai-hoat khoân-kéng (*integrated development environment*; IDE). Pún IDE ēng lâi beh khai-hoat tiān-náu thêng-sek, kiam bāng-chām, web app, web ho̍k-bū kap hêng-tōng app. 

## Tsù-kái

## Guā-pōo liân-kiat

*
Android Studio

**Android Studio** sī Google koan-hong hō͘ Android chok-gia̍p hē-thóng choan-bûn ê thóng-ha̍p khai-hoat khoân-kéng, ki-chhó͘ sī JetBrains ê IntelliJ IDEA, te̍k-pia̍t siat-kè beh ēng tī Android khai-hoat.

## Tsù-kái

## Guā-pōo lên-ket
* Official homepage at developer.android.com

Lūi-pia̍t:Google ê nńg-thé
Walt Disney Studios

**Walt Disney Studios** ū khó-lêng sī kóng:

* Walt Disney Kong-si tī 1926–1929 nî kan ēng ê hō-miâ.
* Walt Disney Studios (pō͘-mn̂g), kin-sè tng leh ūn-choán ê Disney kong-si sū-gia̍p chi it.
* Walt Disney Studios (Burbank), Disney Kong-si ê chóng-siā ki-koan.
* Walt Disney Studios Motion Pictures, Disney Kong-si sū-gia̍p chi it.
Jon Favreau

**Jonathan Kolia Favreau** (1966 nî 10 goe̍h 19 chhut-sì) sī Bí-kok ê ián-oân, kàn-tok, chè-chok, kiam hì-bûn chok-ka. I ū chē chhut kàn-tok kiam ián-chhut ê chok-phín, pí-lūn *Chef* (2004 nî), *[[Iron Man (2008 nî tiān-iáⁿ)|Iron Man]]* (2008 nî) téng-téng.
Liû-kiû-lâng

**Liû-kiû-lâng** (琉球儂), ia̍h **Liû-kiû bîn-cho̍k** (琉球民族), sī Liû-kiû Kûn-tó ê goân-chū bîn-cho̍k. Liû-kiû-lâng sī Ji̍t-pún ê tē-jī tōa bîn-cho̍k. Le̍k-sú siōng, Liû-kiû-lâng  ū kiàn-li̍p to̍k-li̍p ê bîn-cho̍k kok-ka, hō-chò Liû-kiû-kok. In chú-iàu tòa tī Liû-kiû kûn-tó; lēng-gōa ū chi̍t-kóa khì tòa tī Ji̍t-pún pún-thó͘ kap Tâi-oân. Liû-kiû-gí sī in-ê cho̍k-gí, m̄-koh í-keng ū chi̍t-kóa Liû-kiû-lâng bē-hiáu kóng ah, kái kóng thong-iōng ê Okinawa Ji̍t-gí.

Lūi-pia̍t:Liû-kiû
To̍k-li̍p

**To̍k-li̍p** (獨立) sī chi̍t ê chōng-thài: kok-ka ê chū-bîn ē-tàng tī ka-kī ê léng-thó͘ lāi chū-tī, ūn-chok ka-kī ê chú-koân. To̍k-li̍p ê tian-tò tiō sī i-lāi ia̍h chiông-sio̍k.
Iron Man 2

***Iron Man 2*** sī 2010 nî ê Bí-kok chhiau-kip eng-hiông tiān-iáⁿ, chham-chiàu Marvel Comics ê kak-sek Iron Man, sī Marvel Studios chè-chok, Paramount Pictures hoat-hêng--ê. Che sī 2008 nî *[[Iron Man (2008 nî tiān-iáⁿ)|Iron Man]]* ê kè-sio̍k, mā sī Marvel Cinematic Universe ê tē-3 chhut tiān-iáⁿ.

## Chù-kha
Tiān-iáⁿ chè-chok-só͘

**Tiān-iáⁿ chè-chok-só͘** sī chi̍t khoán gû-lo̍k ia̍h oa̍h-tāng siá-chin kong-si, in ū ka-tī su-jîn ê chi̍t keng ia̍h chē keng chè-chok-só͘ thang phah-tiān-iáⁿ, siū chè-chok kong-si ê koán-lí.
Liû-kiû Bîn-cho̍k To̍k-li̍p Chong-ha̍p Gián-kiù Ha̍k-hōe

**Liû-kiû Bîn-cho̍k To̍k-li̍p Chong-ha̍p Gián-kiù Ha̍k-hōe** (琉球民族独立総合研究学会) sī chi̍t ê chú-tiuⁿ Liû-kiû to̍k-li̍p ê cho͘-chit, iû Ji̍t-pún Okinawa chāi-tē chèng-tī-ka, tāi-ha̍k kàu-siū, siā-hōe oa̍h-tāng-ka kap chhī-bîn thoân-thé sêng-oân tī 2013 nî 5 goe̍h 15 tī Okinawa-koān sêng-li̍p.

Lūi-pia̍t:Liû-kiû
Sin Assyria Tè-kok

**Sin Assyria Tè-kok** sī Thih-khì Sî-tāi tī Mesopotamia ê tè-kok, chûn-chāi sî-kan sī Chú-chêng 911 chì 609 nî, in pat sī hit-tang-chūn sè-kài siāng tōa ê tè-kok. Assyria-lâng hoat-tián ê tè-kok thóng-tī ki-su̍t chin chó-sè, bē-chió āu--lâi kè-sio̍k hō͘ sòa-āu ê tè-kok lī-ēng chò phiau-chún, jî-chhiá chiàu chi̍t kóa le̍k-sú-ka ê kóng-hoat, in sī le̍k-sú-siōng thâu-chi̍t-ê chiàⁿ-káng ê tè-kok. Assyria lâng sī thâu-chi̍t-ê ēng thih-khì bú-khì chong-pī--ê, in-ê kun-tūi tī hit-chūn sī kiâⁿ sian-chìn, ū-hāu-lu̍t--ê kun-sū chiàn-su̍t.
Liû-chong

**Liû-chong** (琉裝; Liû-kiû-gí: ウチナースガイ) sī Liû-kiû-lâng ê thoân-thóng bîn-cho̍k ho̍k-chong. Tī 16 sè-kí ê sî, Liû-kiû-kok chèng-koân khak-li̍p liáu kai-kip chè-tō͘, ho̍k-chong mā chiàu sin-hūn kai-kip lâi hun-lūi. Bô-kāng sin-hūn kai-kip ê lâng só͘ chhēng ê ho̍k-chong ē í sek-chhái, bô͘-iūⁿ kap pò͘-liāu lâi khu-pia̍t. In-ūi Liû-kiû tông-sî siū tio̍h Tiong-kok hām Ji̍t-pún bûn-hòa ê éng-hióng, liû-chong khip-siu liáu Bêng-chè hàn-ho̍k kap Kang-hō͘ sî-tāi hô-ho̍k ê te̍k-tiám, koh iông-ha̍p chāi-tē bîn-cho̍k sek-chhái lâi hêng-sêng.


Lūi-pia̍t:Liû-kiû-lâng
Lūi-pia̍t:Liû-kiû-kok
SciPy

**SciPy** (tha̍k "sái-phài") sī chi̍t thò chū-iû koh khai-goân ê Python hâm-sek-khò͘, the̍h-lâi chò kho-ha̍k kè-sǹg.

SciPy ū theh-lâi chò chòe-sek-hòa, sòaⁿ-sèng tāi-sò͘, chek-hun, lāi-chhah, te̍k-sû koan-sò͘, FFT, sìn-hō, tô͘-siòng chhú-lí, ODE kiû-kài-khì kap kî-thaⁿ chia̍p-khòaiⁿ ê kho-ha̍k kap kang-têng èng-iōng ê chē-chē pang-bô͘.

SciPy sī khí tī NumPy sò͘-cho͘ bu̍t-kiàⁿ téng, mā sī NumPy tui (pâu-hâm Matplotlib, pandas kap SymPy téng ke-si) ê chi̍t pō͘-hūn.

## Chù-kái

Lūi-pia̍t:Python kho-ha̍k-khò͘